stanford-oval/wikipedia huggingface dataset:
Leo Robin
Aiheesta muualla

Leo Robin Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Tšekki  Kreikka  Alankomaat  Puola 
Taiteenala:  Discography of American Historical Recordings  MusicBrainz 
Henkilöt:  Deutsche Biographie  Trove 
Muut:  Europeana  SNAC  IdRef
Jacques-François Roger

Jacques-François Roger.
Jacques-François Roger (26. tammikuuta 1787 Longjumeau – 20. toukokuuta 1849 Pariisi) oli ranskalainen juristi, joka toimi Senegalin kuvernöörinä ja Ranskan parlamentin jäsenenä.
Roger syntyi verovirkailijan perheeseen. Hän valmistui juristiksi, työskenteli kassaatio-oikeudessa ja osallistui vapaamuurarien toimintaan.
Roger matkusti vuonna 1819 Senegaliin, jossa hän toimi mallitilan johtajana ja yleisenä syyttäjänä. Vuonna 1821 hänet nimitettiin Senegalin kuvernööriksi. Orjakaupan kieltämisen jälkeen Roger yritti kehittää maataloutta ja puutarhaviljelyä sekä säännellä arabikumin kauppaa, mutta hänen innokas toimintansa ei johtanut kestäviin tuloksiin. Nykyään siitä muistuttavat Richard-Tollin keinokastelualue ja kaupungissa sijaitseva kuvernöörin virka-asunto.
Roger, joka nimitettiin paroniksi vuonna 1824, palasi Ranskaan vuonna 1827. Vuoden 1830 vallankumouksen jälkeen hän meni mukaan politiikkaan, ja seuraavana vuonna hänet valittiin ensimmäisen kerran Ranskan edustajainhuoneen jäseneksi. Vuonna 1848 Roger valittiin yleisillä vaaleilla perustuslakia säätävään kansalliskokoukseen. Hän kuoli koleraan pian sen jälkeen, kun hänet oli valittu uudelleen kansalliskokoukseen vuoden 1849 vaaleissa.
Roger toimi Maantieteen seurassa ja oli perustamassa Ranskan orjuuden lakkauttamisen seuraa vuonna 1834. Hän julkaisi wolofin kieliopin, Senegal-aiheisen romaanin ja kokoelman senegalilaisia faabeleita Jean de La Fontainen tyyliin runomuotoon puettuna. Teoksillaan Roger pyrki osoittamaan, että afrikkalaiset ovat henkisiltä kyvyiltään eurooppalaisten veroisia.
Bob Roggy

Bob Roggy (6. elokuuta 1956 Holmdel Township, New Jersey – 4. elokuuta 1986 Houston) oli yhdysvaltalainen keihäänheittäjä. Hän oli kauden 1982 maailmantilaston ensimmäinen heitettyään 95,80 metriä Stuttgartissa, Länsi-Saksassa. Roggy kuoli tapaturmaisesti pudottuaan humalassa kuorma-auton lavalta.
Bob Roggylla on hallussaan Kalevan kisojen kaikkien aikojen pisin keihästulos. Vuonna 1982 Kouvolassa hän heitti vanhalla keihäsmallilla kilpailun ulkopuolisena heittäjänä tuloksen 94,46. Roggy oli myös ensimmäinen amerikkalaisheittäjä, joka rikkoi brittiläistä yksikköjärjestelmää käyttävissä maissa haamurajana olleen 300 jalkaa (91,44m).
River-luokka (vartiolaiva)

| River-luokka |
| --- | --- |


Tekniset tiedot
Uppouma:  1 675 t (kuormattu)
Pituus:  79,5 m
Leveys:  13,6 m
Syväys:  3,8 m
Koneteho:  2-akselinen, 2 × MAN (aiemmin Ruston) 12RK270 -dieselmoottoria yht. 11 000 shp
Nopeus:  20 solmua
Miehistöä:  30–45
Aseistus
Meritorjunta:  1 × 20 mm BMARC KAA
River-luokka on Britannian kuninkaallisen laivaston  seitsemän aluksen muodostama ulkovartiolaivaluokka.
Alukset

Aluksista kolme ensimmäistä tilattiin toukokuussa 2001 Vosper Thornycroftilta. Tilaus tehtiin Britannian kuninkaallisen laivaston hankkeessa tulevaisuuden ulkovartiolaivoista (engl. Future Offshore Patrol Vessel, mikä oli seurausta Vosper Thornycroftin tarjouksesta korvata viisi palveluksessa olevaa Island-luokan alusta kolmella uudella taloudellisemmalla ja toimintavarmemmalla aluksella.
Suunnittelu perustui Vosper Thornycroftin tekemään EEZ Management Vessel -konseptiin, jonka tavoitteena oli luoda yksinkertainen ja merikelpoinen useaan erilaiseen matalan kriisiajan tehtävään kykenevä alus. Näitä tehtäviä olisivat esimerkiksi merialueiden ja kalastuksen valvonta. Tuloksena syntyi suhteellisen suuri 80 metriä pitkä ja uppoumaltaan 1 800 tonnin alus, jossa noudatettiin pääosin kauppamerenkulun valmistusmenetelmiä.
Paranneltu River-luokka – HMS Clyde

VT Groupin mielestä alustyypillä saattaisi olla vientimarkkinoita, mikäli sen varustusta parannettaisiin. Luokkaan pohjautuvaa helikopterikentällä varustettua alusta tarjottiin Uuden-Seelannin laivastolle tehtäessä tarjousta Project Protectoriin. Kuninkaallinen laivasto teki saman aikaisesti tarjouspyynnön Falklandinsaarille sijoitettavasta vartioaluksesta.
VT Group esitti Britannian puolustusministeriölle mahdollisuutta korvata Falklandinsaarille sijoitetut Castle-luokan alukset yhdellä River-luokkaan pohjautuvalla helikopterikentän ja parannetun käyttöasteen aluksella. Tästä seurasi vuonna 2004 toteutettu tarjouskilpailu, joka perustui varsinaisesta River-luokasta tehtyyn eli valmistaja kustantaa aluksen hankinnan ja vuokraa sen huoltosopimuksella puolustusministeriölle viideksi vuodeksi. Huoltosopimuksen tulee taata 282 vuorokauden vuotuinen käyttöaste.
HMS Clyde on muista River-luokan aluksista poiketen varustettu helikopterikentällä, kaukovalvontatutkalla, taistelunjohtojärjestelmällä sekä vahvemmalla aseistuksella. Lisäksi ylläpitoa on helpotettu parantamalla pääsyä huoltoa vaativiin tiloihin, toisiojärjestelmien käyttöönotto takaamaan käyttöastetta ja parempaa teräslaatua vähentämään korroosion aiheuttamia haittoja.
2. sarja

Laivasto tilasi BAE Systemsiltä 348 miljoonalla punnalla kolme uutta alusta, jotka valmistetaan Clyden alueella. Uudet alukset on varustettu AgustaWestland EH-101 Merlinin kestävällä helikopterikannella ja niiden pituus on 90,5 metriä ja leveys 13 metriä. Aseistuksena aluksilla on 30 millimetrin kanuuna. Alukset kykenevät toimimaan merellä 35 vuorokautta toimintamatkan ollessa 4 500 merimailia ja niiden maksiminopeus on 24 solmua.
| Nimi> 1. sarja | Valmistaja> 1. sarja | Kölinlasku> 1. sarja | Vesille> 1. sarja | Valmis> 1. sarja | Kohtalo> 1. sarja | 1>  sarja |
| --- | --- | --- | --- | --- | --- | --- |
| HMS Tyne | VT Group, Woolston | 19. syyskuuta 2001 | 29. toukokuuta 2002 | 7. tammikuuta 2003 |  |  |
| HMS Severn | VT Group, Woolston |  | 4. joulukuuta 2002 | 31. heinäkuuta 2003 | poistettu palveluksesta 27. lokakuuta 2017 palveluksessa kesäkuu 2020 |  |
| HMS Mersey | VT Group, Woolston |  | 25. kesäkuuta 2003 | 28. marraskuuta 2003 |  |  |
paranneltu 1. sarja
| HMS Clyde | VT Group, Portsmouth | marraskuu 2005 | 14. kesäkuuta 2006 | 31. tammikuuta 2007 | poistettu palveluksesta 20. joulukuuta 2019 Bahrainin merivoimille 2020 Al-Zubara |  |
2. sarja
| HMS Forth | VT Group, Clyde | 10. lokakuuta 2014 | 20. elokuuta 2016 | 13. huhtikuuta 2018 |  |  |
| HMS Medway | VT Group, Clyde | 8. kesäkuuta 2015 | 23. elokuuta 2017 | 19. syyskuuta 2019 |  |  |
| HMS Trent | VT Group, Clyde | 7. lokakuuta 2015 | 20. maaliskuuta 2018 | 3. elokuuta 2020 |  |  |
| HMS Tamar | BAE Systems, Clyde | 8. joulukuuta 2016 | 10. lokakuuta 2018 | 17. joulukuuta 2020 |  |  |
| HMS Spey | BAE Systems, Clyde | 21. huhtikuuta 2017 | 19. kesäkuuta 2019 | 18. kesäkuuta 2021 |  |  |
Ristinolla

Esimerkki pelimallista.
Ristinolla on kahden pelaajan peli, josta on kaksi päävariaatiota.
Alkeellisimmassa versiossa on 3 x 3 ruudun pelilauta, johon kumpikin pelaajan vuoron perään piirtää oman merkkinsä, joko ristin tai ympyrän. Tavoitteena on saada kolme omaa merkkiä samalle pysty-, vaaka- tai vinoriville. Peli päättyy aina tasapeliin ellei toinen tee virhettä.
Laajemmissa versioissa, jätkänshakeissa, käytössä on laajempi, mahdollisesti periaatteessa jopa ääretön ruudukko, ja tavoitteena on saada viisi omaa merkkiä peräkkäin pystyyn, vaakaan tai vinoon. Eräänlaisissa variaatioissa peliä voidaan pelata myös useammilla pelaajilla, sekä siten, että tavoitteena on saada esimerkiksi seitsemän tai pelin alussa sovittu määrä merkkejä peräkkäin.
Tietokonesovellukset

Perusristinollan (engl. tic-tac-toe) yksinkertaisuus on tehnyt siitä suositun välineen kombinatoristen pelien ja tekoälyn pelipuita etsivän osa-alueen opetuksessa. Ristinollassa on pelimahdollisuuksia yhteensä 255 168, symmetria huomioiden 31 896, ja erilaisia pelipuita 26 830. Näin siitä on helppo tehdä täydellinen, aina parhaan mahdollisen siirron valitseva tietokonesovellus. Mahdollisesti kaikkien aikojen ensimmäinen tietokonepeli, EDSAC-tietokoneelle 1952 kehitetty OXO, oli 3 x 3-ruudukon ristinollaa täydellisesti pelaava sovellus.
Kolmi- ja useampiulotteiset versiot

Ristinollasta on myös kolmiulotteisia versioita. 3 x 3 x 3-laatikossa pelattavassa pelissä pelin aloittaja pystyy voittamaan pelin helposti aina sijoittamalla avausmerkkinsä keskelle. Sen sijaan jo 4 x 4 x 4, jossa tavoitteena on saada neljän rivi, on monimutkaisempi ratkoa. Siinäkin aloittajalla on mahdollisuus voittaa peli aina, kuten Oren Patashnik todisti vuonna 1980.
Myös neli- ja useampiulotteisia jätkänshakkeja on kehitetty.
Ultimate Tic Tac Toe

Ultimate Tic Tac Toe on normaalin ristinollan variaatio, jossa normaali 3x3-ruudukko sisältää kukin myös oman 3x3-ruudukon. Pelaaja aloittaa laittamalla merkkinsä johonkin ruutuun (yhteensä 81 eri mahdollista aloitusta). Seuraavassa vuorossa olevan täytyy tämän jälkeen laittaa oma merkkinsä pienen ruudukon vastaavaan ison ruudukon johonkin yhdeksästä (3x3-ruudukkoon) ruutuun. Siispä jos peli aloitetaan keskimmäisen ruudukon oikeasta alakulmasta, täytyy seuraavan pelaajan laittaa merkkinsä oikean alakulman pikkuruudukon johonkin ruutuun, Peli jatkuu säännöistä poiketen joko niin kauan että toinen pelaaja saa yhteen ruutuun kolme peräkkäin ja voittaa ruudun, tai siten että voitetusta ruuduista täytyy muodostaa vielä kolmen suora. Jälkimmäisessä pelimuodossa ruudun ollessa jo vallattu, saa vastapelaaja päättää merkkinsä sijainnin vapaasti mikäli joutuisi laittamaan merkkinsä kyseiseen ruutuun.
Aiheesta muualla

Wikimedia Commonsissa on kuvia tai muita tiedostoja aiheesta .
Ultimate Tic Tac Toe (englanniksi)
Rohmoiva

Rohmoiva ja vanha Sallatunturi Suomen puolelta nykyisiltä Sallatuntureilta kuvattuna
Rohmoiva (ven. Рохмойва) on tunturi Kantalahden piirissä Murmanskin alueen lounaisosassa Venäjällä. Rohmoiva sijaitsee aivan Sallatunturin länsipuolella. Tunturin huippu on 658 metrin korkeudessa.  Rohmoiva sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.
Carl Robie

| Mitalit | Mitalit | Mitalit |  |
| --- | --- | --- | --- |
|  Carl Robie |  Carl Robie |  Carl Robie |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | México 1968 | 200 m perhosuinti |  |
|  Hopeaa | Tokio 1964 | 200 m perhosuinti |  |
Carl Robie (12. toukokuuta 1945 – 30. marraskuuta 2011) oli yhdysvaltalainen uimari ja olympiavoittaja
Carl Robie oli parhaimmillaan 200 metrin perhosuinnissa. Hän paransi 1960-luvun alussa neljä kertaa lajin maailmanennätystä. Ennen Tokion 1964 olympialaisia hän oli menettänyt ennätyksen Australian Kevin Berrylle, joka Tokiossa paransi ennätystään ja jätti Robien hopealle. Toisessa lajissaan, 400 metrin sekauinnissa Robie sijoittui neljänneksi.
Méxicon 1968 olympialaisissa Robie voitti kultaa 200 metrin perhosuinnissa. Finaalissa viimeiseksi jäi suurin odotuksin kisoihin tullut, matkan maailmanennätyksen uinut Mark Spitz.
Robie valittiin International Swimming Hall of Fameen vuonna 1976.
Saavutukset

Olympiakultaa 200 metrin perhosuinnissa Méxicossa 1968 (aika 2.08,7)
Olympiahopeaa 200 metrin perhosuinnissa Tokiossa 1964 (aika 2.07,5)
Olympiakisoissa neljäs 400 metrin sekauinnissa Tokiossa 1964 (aika 4.51,4)
4 maailmanennätystä 200 metrin perhosuinnissa, paras ennätysaika 2.08,2 (1963)
Aiheesta muualla

International Swimming Hall of Fame: Carl Robie (Arkistoitu – Internet Archive)
Miesten 200 metrin perhosuinnin olympiavoittajat
Ritarilude

| Ritarilude |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Luteet Heteroptera
Osalahko::  Pentatomomorpha
Yläheimo::  Lygaeoidea
Heimo::  Varjoluteet Lygaeidae
Suku::  Lygaeus
Laji::  equestri
Kaksiosainen nimi
 Lygaeus equestris  (Linnaeus, 1758) 
Katso myös
   Ritarilude Wikispeciesissä   Ritarilude Commonsissa 
Infobox OKNimi-testi OK: 
Ritarilude (Lygaeus equestris) on harvinainen, kookas, punamusta ludelaji.
Koko ja ulkonäkö

Ritarilude on kookas, 8,0–14,0 mm, pitkänomainen ludelaji. Väritys on räikeän punamusta ja värien rajat ovat terävät. Musta väri muodostaa aikuisen hyönteisen selkäpuolelle ristiä muistuttavan kuvion. Siipien mustassa kärkikalvossa on selvästi erottuva valkoinen laikku. Raajat ja tuntosarvet ovat mustat.
Hyvin yleinen ja laajalle levinnyt verilude (Corizus hyoscyami) muistuttaa ritariludetta jonkin verran.
Levinneisyys

Ritarilude on laajalle levinnyt laji, jota tavataan suurimmassa osassa Etelä- ja Keski-Euroopassa sekä Skandinavian eteläosissa. Idässä levinneisyysalue ulottuu aina Kiinaan ja Venäjän kaukoitään asti. Suomessa ritariludetta tavataan ainoastaan Ahvenanmaalla, Turun saaristossa sekä lounaisrannikolla, ja se on kaikkialla hyvin paikoittainen.
Suomen lajiston uhanalaisarvioinnissa 2010 se on luokiteltu elinvoimaiseksi.
Elintavat

Suomessa ritarilude esiintyy kuivilla ja kuumilla paikoilla, joissa kasvaa sen ravintokasvia, kalliokäärmeenpistonyrttiä (Vincetoxicum hirundinaria). Etenkin ensimmäiset nymfiasteet ovat täysin riippuvaisia käärmeenpistonyrtistä, aikuisia voi tavata satunnaisesti myös muilta kasveilta. Lude imee ravinnokseen kasvinesteitä kukinnoista ja siemenistä. Laji talvehtii aikuisena ja sopivaan talvehtimispaikkaan voi kerääntyä runsaasti yksilöitä.
Aikuisia luteita tavataan Suomessa elokuun alusta kesäkuulle.
Aiheesta muualla

Laji.fi: Ritarilude (Lygaeus equestris)
Prachtridderwants - Lygaeus equestris (hollanniksi)
ITIS: Lygaeus equestris (englanniksi)
| --- | --- |
Taksonitunnisteet:  Wikidata: Q587028  Wikispecies: Lygaeus equestris  ARKive: lygaeus-equestris  BioLib: 71653  BOLD: 371756  CoL: 8P8ZN  EoL: 609649  EPPO: SPITEQ  EUNIS: 246849  Fauna Europaea: 453501  Fauna Europaea (new): e65ae9a3-6785-4c66-947a-329ff143f998  GBIF: 2007862  iNaturalist: 362835  IRMNG: 11373587  ITIS: 107804  Lygaeoidea Species File (old): 1220466  Lygaeoidea Species File (new): 918453  NBN: NHMSYS0020705703  NCBI: 696229  Observation.org: 189275  Open Tree of Life: 642600  Laji.fi: MX.230260
Rohtokäärö

Intiaanien rohtokääröjä Birch Couleen taistelupaikalla in Minnesota.
Rohtokäärö (Medicine Bundle) oli Pohjois-Amerikan intiaanien  käyttämä yhteisöllinen tai henkilökohtainen uskonnollinen esine, jonka  koko, ulkonäkö ja sisältö vaihtelivat huomattavasti. Käärö tai pussi tehtiin alun perin nahasta ja sen koristeluun käytettiin muun muassa sulkia, hiuksia ja erilaisia piirroksia.
Erityisillä rohtoseuroilla oli usein omat rohtokäärönsä, jotka yhdistivät seuran jäseniä ja tekivät mahdolliseksi  seuran toiminnan. Suurin osa rohtokääröistä oli kuitenkin henkilökohtaisia pyhiä esineitä, jotka  perustuivat Suurelta hengeltä välittyneeseen näkykokemukseen.
Rodney-luokka

| Rodney |
| --- | --- |


Tekniset tiedot
Pituus:  62,6 m (tykkikansi) 51,9 m (köli)
Leveys:  16,6 m
Koneteho:  täystakiloitu purjealus
Aseistus
Meritorjunta:  tykkikansi: 30 x 32 naulan ja 2 x 68 naulan karronadia ylempi tykkikansi: 34 x 32 naulan karronadia puolikansi: 26 x 32 naulan karronadia
Rodney-luokka oli Britannian kuninkaallisen laivaston kolmen 1830-luvulla valmistetun 92-tykkisen toisen luokan linjalaivan muodostama alusluokka.
Alukset

Luokan alukset suunnitteli Sir Robert Seppings, ja suunnitelma hyväksyttiin 17. marraskuuta 1826. Alukset olivat vastine Yhdysvaltain laivaston Ohio-luokalle ja Ranskan laivaston Royal Charlesille, ja niiden odotettiin olevan 100-tykkisiä kaksikantisia aluksia. Suunnitelmien pohjana käytettiin Caledonia-luokan suunnitelmia.
| Nimi | Telakka | Tilattu | Vesille | Valmis | Kohtalo |
| --- | --- | --- | --- | --- | --- |
| HMS Rodney | Pembroken telakka | heinäkuu 1827 | 18. kesäkuuta 1833 | 29. elokuuta 1835 21. tammikuuta 1867 | asennettu höyrykone 1859-1860 romutettu 1882 |
| HMS Nile | Plymouthin telakka | lokakuu 1827 | 28. kesäkuuta 1839 | 25. helmikuuta 1854 | asennettu höyrykone 1852-1854 tuhoutunut tulipalossa 1956 |
| HMS London | Chathamin telakka | lokakuu 1827 | 28. syyskuuta 1840 | 28. toukokuuta 1851 12. toukokuuta 1859 | asennettu höyrykone 1857-1958 myyty romutettavaksi 1884 |
Molepolole

| Molepolole |
| --- | --- |
 Molepololen kylää (2020).
 Molepolole
 Koordinaatit: 24.4058°S, 25.5080°E 
Valtio:  Botswana
Hallintoalue:  Kwenengin alue
Väkiluku (2022)  ():  74 861
Aikavyöhyke:  UTC+2
Infobox OKVirheellinen NIMI-arvo: 
Molepolole (engl. Village Molepolole) on kylä Botswanan Kwenengin alueella ja tämän alueen hallinnollinen keskus. Vuoden 2022 väestönlaskennan mukaan paikkakunnan asukasluku oli 74 861 (2011: 66 466 as.).
Nähtävyyksiin kuuluu muun muassa kgosi Setshele I:n (1833-1892) museo. Setshele I oli heimopäällikkö, joka oppi lukemaan ja kääntyi kristinuskoon Kwenengin alueella työskennelleen lähetyssaarnaaja David Livingstonen johdatuksella.
Kuvia

Kgosi Setshele I:n museo.
Valtiollinen yläkoulu (Kgari Sechele Secondary School).
Molepololen sairaala (skotlantilainen Livingstonen sairaala).
Kauppakeskus.
Lähetysasema (talo) Molopololessa vuonna 1881.
Heimopäälliköiden (kuninkaallinen) hautausmaa.
Aiheesta muualla

Kuvia tai muita tiedostoja aiheesta Molepolole Wikimedia Commonsissa
Robin Hood – varkaiden ruhtinas

| Robin Hood – varkaiden ruhtinas> Robin Hood: Prince of Thieves |
| --- | --- |

Ohjaaja:  Kevin Reynolds
Käsikirjoittaja:  Pen Densham John Watson
Tuottaja:  Pen Densham Richard Barton Lewis John Watson
Säveltäjä:  Michael Kamen
Kuvaaja:  Douglas Milsome
Leikkaaja:  Peter Boyle
Tuotantosuunnittelija:  John Graysmark
Pääosat:  Kevin Costner Morgan Freeman Christian Slater Alan Rickman Mary Elizabeth Mastrantonio
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Morgan Creek
Levittäjä:  InterCom Netflix
Ensi-ilta:   14. kesäkuuta 1991  28. kesäkuuta 1991
Kesto:  143 minuuttia
Alkuperäiskieli:  englanti
Budjetti:  48 000 000 dollaria
Tuotto:  390 493 908 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Robin Hood – varkaiden ruhtinas (Robin Hood: Prince of Thieves) on vuonna 1991 ensi-iltansa saanut yhdysvaltalainen seikkailuelokuva, jonka on ohjannut Kevin Reynolds. Elokuvan pääosissa esiintyvät Kevin Costner, Morgan Freeman, Christian Slater, Alan Rickman ja Mary Elizabeth Mastrantonio.
Näyttelijät

| 0 | 1 | 2 |
| --- | --- | --- |
|  Kevin Costner  | … |  Robin Hood   |
|  Morgan Freeman  | … |  Azeem   |
|  Christian Slater  | … |  Will Scarlett   |
|  Mary Elizabeth Mastrantonio  | … |  Marian Dubois   |
|  Alan Rickman  | … |  George, Nottinghamin seriffi   |
|  Geraldine McEwan  | … |  Mortianna   |
|  Michael McShane  | … |  munkki Tuck   |
|  Brian Blessed  | … |  lordi Locksley   |
|  Michael Wincott  | … |  Guy of Gisborne   |
|  Nick Brimble  | … |  Pikku John   |
|  Sean Connery  | … |  kuningas Richard   |
|  Daniel Newman  | … |  Wulf   |
|  Daniel Peacock  | … |  Bull   |
|  Walter Sparrow  | … |  Duncan   |
|  Harold Innocent  | … |  Herefordin piispa	   |
Arvioita

Video-oppaassa vuodelta 1994 Harri Närhi näkee elokuvassa jahkailevan alun jälkeen isolla rahalla toteutettua ”silkkaa seikkailua” ja antaa elokuvalle neljä tähteä viidestä, mikä vastaa sanallista arviota ”erinomainen”.
Robalot

| Robalot |
| --- | --- |
 Robalo (Centropomus undecimalis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Percoidei
Heimo::  Robalot  Centropomidae  Poey, 1868
Katso myös
   Robalot Wikispeciesissä   Robalot Commonsissa 
Infobox OKNimi-testi OK: 
Robalot (Centropomidae) on ahvenkaloihin kuuluva kalaheimo. Heimon lajeja tavataan Atlantista Pohjois- ja Etelä-Amerikan rannikkojen läheisyydestä.
Taksonomia

Varhaisimmat robaloiden heimoon kuuluvat fossiilit on ajoitettu liitukauden lopulle. Nykyään heimoon katsotaan kuuluvaksi vain yksi suku Centropomus, johon kuuluu 12 lajia, muun muassa robalo (Centropomus undecimalis), mustarobalo (Centropomus nigrescens), pikkurobalo (Centropomus parallelus) ja tarponirobalo (Centropomus pectinatus). Aikaisemmin heimo jaettiin kahteen alaheimoon Centropominae ja Latinae, joista jälkimmäiseen kuuluivat Lates- ja Psammoperca-sukujen lajit, kuten niilinahven (Lates niloticus) ja barramundi (Lates calcalifer). Heimo oli kuitenkin parafyleettinen ja on sittemmin jaettu robaloihin (Centropomidae) ja Latidae-heimoon.
Anatomia

Robalot ovat melko kookkaita kaloja, ja esimerkiksi robalo voi saavuttaa 1,3 metrin pituuden. Ruumis on muodoltaan pitkulainen. Selkäeviä on kaksi, joista erityisesti etummainen on piikikäs. Kylkiviiva jatkuu aina pyrstöevän päähän asti, ja pyrstöevä voi olla haarautunut ja pyöreäpäinen. Robalolajien silmät ovat suuret ja myös suu on kookas. Alaleuka on yläleukaa hieman pidempi. Kalojen suomut ovat suurikokoiset ja väriltään hopeanharmaat, vihertävät tai kellertävät.
Levinneisyys

Robaloita tavataan Pohjois- ja Etelä-Amerikan atlantinpuoleisen rannikon läheisyydestä matalahkoista vesistä. Niitä tavataan sekä suolaisissa vesissä että murtoveden laguuneissa, eräitä lajeja toisinaan myös makeissa vesissä. Monien robaloiden liha on hyvänmakuista ja ne ovat tärkeitä ruokakaloja.
Rodolfus

| Rodolfus> Suomen piispa |
| --- | --- |
Edeltäjä:  Henrik (mahdollisesti)
Seuraaja:  Folkvinus (mahdollisesti)
Henkilötiedot
Kuollut: ennen vuotta 1209 (mahdollisesti)
Rodolphus, Rodolfus, Rodulfus tai Rodulff (k. ennen 1209?) oli varhainen Suomen piispa, jonka olemassaolosta ei ole täysin varmoja todisteita. 1400-luvun alusta peräisin olevan Palmsköldin katkelman vanhemman osan mukaan Rodolfus oli Suomen piispana legendaarisen Henrikin jälkeen mutta ennen Folkvinusta. Hänen aikanaan Suomi lienee ollut katolisen kirkon näkökulmasta vielä lähetysaluetta.
Paavali Juustenin Suomen piispainkronikan mukaan Rodolfus olisi ollut kotoisin Länsi-Götanmaalta. Nimen perusteella häntä on arveltu kuitenkin alkuaan saksalaiseksi. Johannes Messenius totesi 1600-luvulla Rodolfuksen piispuuden alkaneen vuonna 1172, mitä ei kuitenkaan pidetä luotettavana tietona. On kuitenkin pidetty mahdollisena, että Rodolfus olisi ollut vuodelta 1209 peräisin olevassa Ex tuarum -asiakirjassa kuolleeksi mainittu Suomen piispa.
Palmsköldin katkelma mainitsee ”kuroneiden” (oletettavasti kuurilaisten) vanginneen ja surmanneen Rodolfuksen. Samalla olisi ryöstetty ja hävitetty Nousiaisten piispankirkko. Eräs Suomen piispainkronikan käsikirjoitus väittää tämän tapahtuneen vuonna 1178, minkä tiedon luotettavuus on myös kyseenalaistettu.
Fiktiossa

Monet kirjailijat, kuten Zacharias Topelius ja Juuse Tamminen mainitsevat kuronien tekemän Rodolfuksen ryöstämisen teoksissaan.
Roikonniemi

| Roikonniemi Ройкнаволок, Roiknavolok |
| --- | --- |
 Roikonniemi
 Koordinaatit: 63°2′20″N, 32°8′56″E 
Valtio:  Venäjä
Tasavalta:  Karjalan tasavalta
Piiri:  Suojärven piiri
Kunta:  Porajärvi
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Roikonniemi (ven. Ройкнаволок, Roiknavolok) on entinen kylä Karjalan tasavallan Suojärven piirin Porajärven kunnassa Venäjällä. Se sijaitsee Roikonjärven ja Himolanjärven välisellä kannaksella 45 kilometriä Porajärveltä luoteeseen.
Sellin pogostaan kuulunut Roikonniemen volosti mainitaan ensimmäisen kerran vuonna 1597. Tuolloin siellä oli viisi taloa. 1900-luvun alussa Roikonniemen kylä kuului Porajärven volostin Klyyssinvaaran kyläkuntaan. Vuonna 1905 siellä oli 11 taloa ja 64 asukasta. Neuvostoajan alussa kylä kuului Klyyssinvaaran kyläneuvostoon. Vuonna 1933 siellä oli 98 asukasta, jotka kaikki olivat karjalaisia. Toisen maailmansodan jälkeen kylä liitettiin Sukkajärven kyläneuvostoon.